**КОМИ РЕСПУБЛИКАСА ТАРИФ СЛУЖБАЛÖН
ТШÖКТÖД**

**Государство боксянь транспорт средствояслы техническöй осмотр нуöдöмысь, сы лыдын техника диагностируйтан средствоясöн вöдитчöмöн, донъяс вынсьöдöм йылысь**

«Коми Республикаса тариф служба йылысь» Коми Республикаса Юралысьлöн 2009 во июнь 25лунся 62 №-а Индöд серти

ТШÖКТА:

1. Индыны государство боксянь транспорт средствояслы техническöй осмотр нуöдöмысь донъяс, сы лыдын техника диагностируйтан средствоясöн вöдитчöмöн (содтöд серти).

2. Лыдььыны вынтöмöн «Автомототранспортнöй средствояслы государственнöй техническöй осмотр нуöдöмысь, сы лыдын техника диагностируйтан средствоясöн вöдитчöмöн, донъяс индöм йылысь» Коми Республикаса тариф службалысь 2009 во февраль 5 лунся 9/2 №-а тшöктöд.

3. Тайö тшöктöдыс вынсялö урчитöм ногöн.

**Юрнуöдысь А.И.Шеремет**

Сыктывкар

2009 вося август 17 лун

72/1 №

Вынсьöдöма

Коми Республикаса

тариф службалöн

2009 во август 17 лунся

72/1 №-а

тшöктöдöн

(содтöд)

Государство боксянь транспорт средствояслы техническöй осмотр нуöдöмысь, сы лыдын техника диагностируйтан средствоясöн вöдитчöмöн, донъяс

1 таблица

|  |  |  |
| --- | --- | --- |
| д/в № | Транспорт средстволöн тип, вид | Государство боксянь транспорт средствояслы техническöй осмотр нуöдöмысь, сы лыдын техника диагностируйтан средствоясöн вöдитчöмöн, донъяс (шайт (СДВ-тöг) |
| бензин вылын уджалысь двигательясöн | дизельнöй ломтас вылын уджалысь двигательясöн | биару ломтас вылын уджалысь двигательясöн |
| 1 | Легкöвöй автомашинаяс | 596 | 653 | 653 |
| 2 | 3,5 тоннаöдз груз новлöдлысь автомашинаяс | 678 | 735 | 735 |
| 3 | 3,5-сянь 12 тоннаöдз груз новлöдлысь автомашинаяс | 912 | 970 | 984 |
| 4 | 12 тоннаысь сьöкыдджык груз новлöдлысь автомашинаяс | 975 | 1033 | 1047 |
| 5 | 5 тоннаöдз автобусъяс | 778 | 836 | 842 |
| 6 | 5 тоннаысь сьöкыдджык автобусъяс | 935 | 993 | 1007 |

2 таблица

|  |  |  |
| --- | --- | --- |
| д/в № | Транспорт средстволöн тип, вид | Государство боксянь транспорт средствояслы техническöй осмотр нуöдöмысь донъяс, шайтын (СДВ-тöг) |
| 1 | Полуприцепъяс | 632 |
| 2 | 0,75 тоннаöдз прицепъяс | 224 |
| 3 | 0,75-сянь 3,5 тоннаöдз прицепъяс | 403 |
| 4 | 3,5 тоннаысь ськöкыдджык прицепъяс | 504 |
| 5 | Мотороллеръяс да мотоциклъяс | 278 |
| 6 | Кöляскаа мотоциклъяс | 306 |

Пасйöд.

1. Государство боксянь транспорт средствояслы техническöй осмотр нуöдöмысь донъяссö вайöдöма 10 воысь дырджык уджалысь транспорт средствояслы.

5 восянь 10 воöдз уджалысь транспорт средствояслы государство боксянь техническöй осмотр нуöдöмысь дон арталiгöн таблицаын вайöдöм лыдпасъяссö колö чинтыны 0,8 коэффициент вылö умножитöмöн, а 5 воöдз уджалысь транспортлы – 0,6 коэффициент вылö.

2. Гырысь либö сьöкыд груз новлöдлысь транспорт средствояслы государство боксянь техническöй осмотр нуöдöмысь донъяс арталiгöн босьтöны 1,2 коэффициент; öпаснöй груз нуöм вылö – 1,3; специализируйтöм да торъя транспорт средствояслы – 1,2.

3. Мынтысян мындалöн выныс паськалö организацияяслы организационно-правовöй форма вылö видзöдтöг, кодъяс колана ногöн нуöдöны автомотосредствояслысь государствосянь техническöй осмотр, сы лыдын техника диагностируйтан средствоясöн вöдитчöмöн.

Вылынджык индöм организацияяслöн эм право сетны Коми Республикаса тариф службалы торъя мынтысян ыдждаяс урчитöм вылö рöштшöт материалъяс.

4. Водзын шулöм жугалöм транспорт средствояс техника диагностируйтан средствояс отсöгöн выльысь техническöя видзöдны сетöм дырйи воддза осмотр нуöдан кадпассянь 20 календарнöй лун чöж сiйöс нуöдöмысь сьöмсö оз босьтны Россия Федерацияса пытшкöсса делöяс министерстволöн, Россия Федерацияса сьöм овмöс министерстволöн, Россия Федерацияса транспорт министерстволöн 2001 во август 3 лунся 708/61н/126 №-а тшöктöд серти.

Вуджöдіс Кузнецова Н.А., 3 078 пас